4. การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์

บริษัทมีสายการผลิต 2 สายผลิตภัณฑ์หลัก ได้แก่

1) ถุงพลาสติกทั่วไป
ประกอบด้วยถุงพลาสติกที่ผลิตจากเม็ดพลาสติกโพลิเอททีลีนชนิดความหนาแน่นต่ำ (Low Density
Polyethylene – LDPE) เนื่องจาก LDPE มีคุณสมบัติเด่น คือ นิ่มและใส
เหมาะสำหรับผลิตถุงที่ต้องการให้สามารถมองเห็นสิ่งของที่บรรจุอยู่ภายใน
ผลิตภัณฑ์ถุงพลาสติกในกลุ่ม LDPE ได้แก่ ถุงซิปชนิดปิด - เปิด ในตัว ถุงยืดอายุผักผลไม้
ถุงใส่ขยะบางประเภท เป็นต้น
และถุงพลาสติกที่ผลิตจากเม็ดพลาสติกโพลิเอททีลีนชนิดความหนาแน่นสูง (High Density
Polyethylene – HDPE) เนื่องจาก HDPE มีคุณสมบัติเด่น คือ แข็งและเหนียว
สามารถรับน้ำหนักได้ดี แต่สีจะไม่ใส ผลิตภัณฑ์ถุงพลาสติกในกลุ่ม HDPE ได้แก่ ถุงใส่ขยะ
ถุงใส่อาหาร ที่ต้องการความหนาและความทน เป็นต้น

2) หลอดดูดเครื่องดื่ม ผลิตจากเม็ดพลาสติกโพลิโพรไพลีน (Poly Propylene - PP)
ผลิตภัณฑ์หลอดของบริษัทมีหลากหลายรูปแบบและขนาดที่แตกต่างกัน เช่นหลอดตรง หลอดงอ
หลอดช้อน เป็นต้น

ส่วนผลิตภัณฑ์อื่นจะเป็นผลิตภัณฑ์ที่ใช้ในครัวเรือน
ที่บริษัทได้จัดหาผลิตภัณฑ์จากผู้ผลิตรายอื่นและจัดจำหน่ายให้กับลูกค้าที่สั่งซื้อตามความต้องการ

2.  การตลาด และภาวะการณ์แข่งขัน

1)  การทำการตลาดผลิตภัณฑ์ของบริษัท

ผลิตภัณฑ์ของบริษัทโดยส่วนใหญ่เป็นการผลิตตามคำสั่งซื้อของลูกค้า (Made to Order)
และจัดจำหน่ายทั้งต่างประเทศ และในประเทศ โดยมีสัดส่วนการขาย แยกตามผลิตภัณฑ์ได้ ดังนี้

  ตารางที่ 3 แสดงสัดส่วนการจำหน่ายผลิตภัณฑ์ในต่างประเทศและในประเทศ ณ วันที่ 31
  ธันวาคม 2555

(หน่วย:ล้านบาท)

  ตารางที่ 4 แสดงการจำหน่ายสินค้าต่างประเทศแยกเป็นกลุ่มประเทศ ณ วันที่ 31 ธันวาคม
  2555

(หน่วย:ล้านบาท)

การขายต่างประเทศ บริษัทจะมีกลุ่มลูกค้าที่เป็นเป้าหมาย โดยแยกประเภทได้ ดังนี้

  1) ผู้นำเข้าถุงพลาสติกภายใต้ตราสินค้าของตนเอง (Importers under Their Own
  Brands)

  ลูกค้ากลุ่มนี้จะเป็นผู้ที่นำเข้าและจำหน่ายถุงพลาสติกภายใต้ตราสินค้าของตนเองที่มีชื่อเสียงอยู่แล้ว
  เข้าไปจำหน่ายตามร้านค้าหรือห้างสรรพสินค้าในตลาดของแต่ละประเทศ
  และเป็นผู้ทำการตลาดด้วยตนเอง

  2) ผู้นำเข้าถุงพลาสติกให้กับร้านค้าปลีกขนาดใหญ่ (Importers for Stores)

  ลูกค้ากลุ่มนี้จะเป็นผู้นำเข้าและจัดจำหน่ายให้กับร้านค้าปลีกขนาดใหญ่ประเภทขของแต่ละประเทศ
  เท่านั้น

  3) ผู้ค้าส่ง (Wholesalers/Distributors)

  เป็นลูกค้ากลุ่มผู้ค้าส่งหรือตัวแทนจำหน่าย
  เพื่อนำเข้าสินค้าของบริษัทเพื่อไปจำหน่ายสู่ลูกค้าในต่างประเทศ

ในรอบปี 2555 บริษัทมีลูกค้าต่างประเทศหนึ่งรายมียอดการสั่งซื้อร้อยละ 36.75
ของมูลค่าการขายรวม สำหรับประเภทสินค้าที่ลูกค้ารายดังกล่าวได้สั่งซื้อกับบริษัทฯ ได้แก่
ถุงพลาสติก หลอดดูดเครื่องดื่ม และผลิตภัณฑ์อื่น
ทั้งนี้ลูกค้ารายดังกล่าวไม่ใช่บริษัทย่อยหรือบริษัทในเครือของบริษัทแต่อย่างใด

การขายในประเทศ บริษัทจะเป็นผู้จัดจำหน่ายโดยตรงให้กับผู้ซื้อ ได้แก่
ลูกค้าที่เป็นภาคอุตสาหกรรมที่ต้องใช้ถุงพลาสติก ผู้ค้าส่ง
รวมทั้งการวางจำหน่ายในร้านค้าปลีกขนาดใหญ่ เป็นต้น

ข) สภาพการแข่งขันภายในอุตสาหกรรม

ถุงพลาสติกเป็นผลิตภัณฑ์พลาสติกที่มีปริมาณการผลิตสูงที่สุดเมื่อเทียบกับปริมาณการผลิต
ผลิตภัณฑ์พลาสติกชนิดอื่นๆ ทั้งหมด โดยคิดเป็นร้อยละ 50
ของปริมาณการใช้ผลิตภัณฑ์พลาสติกทั้งหมดในประเทศ
แต่ถุงพลาสติกเป็นผลิตภัณฑ์ที่มูลค่าส่วนต่างกำไร (Profit Margin) ต่ำ
เนื่องจากมีการแข่งขันในระดับสูงในปัจจุบัน ผู้ผลิตเกี่ยวกับบรรจุภัณฑ์พลาสติก
และหลอดดูดเครื่องดื่มที่เป็นพลาสติก ณ วันที่ 31 ธันวาคม 2555 มีโรงงานประมาณ 1,790
โรงงาน สามารถค้นหารายชื่อผู้ผลิตบรรจุภัณฑ์พลาสติกได้จากกรมโรงงานอุตสาหกรรม
www.diw.go.th โดยกำหนดรหัสของประเภทโรงงานเป็นหมายเลข 05304

โดยมีผู้ผลิตถุงพลาสติกขนาดใหญ่ในประเทศไทยที่ทำการผลิตถุงพลาสติกกลุ่มเดียวกับของบริษัท
และเพื่อการส่งออกเป็นหลัก มีจำนวนมากกว่า 10 ราย
ซึ่งแต่ละรายอาจมีประเภทและรูปแบบของผลิตภัณฑ์ที่มีความแตกต่างกันอยู่บ้าง
โดยส่วนใหญ่แข่งขันเรื่องราคา รูปแบบของผลิตภัณฑ์ และการบริการส่งมอบ
บริษัทถือว่าเป็นผู้ผลิตที่อยู่ในตลาดมาเป็นระยะเวลาอันยาวนานซึ่งได้เปรียบในเรื่องฐานลูกค้าที่มีอยู่
และเป็นผู้ผลิตเพื่อการส่งออกรายใหญ่รายหนึ่งในประเทศไทย
ที่ผลิตได้มาตรฐานและเป็นที่ยอมรับของลูกค้าต่างประเทศ

นอกจากการแข่งขันภายในประเทศแล้ว
อุตสาหกรรมถุงพลาสติกยังคงต้องแข่งขันกับผู้ผลิตต่างประเทศด้วย เช่น ผู้ผลิตจากประเทศจีน
ประเทศเวียดนาม เป็นต้น ซึ่งได้พัฒนาผลิตภัณฑ์และได้เปรียบเรื่องต้นทุนค่าแรงงานที่ต่ำ
ทำให้ผลิตภัณฑ์มีราคาต่ำกว่าการผลิตในประเทศไทย
และเริ่มขยายการตลาดไปยังประเทศต่างๆทั่วโลก

อย่างไรก็ตามผลิตภัณฑ์ถุงพลาสติกมีปริมาณการใช้ที่เพิ่มขึ้นตามความต้องการของตลาด
แนวโน้มอุตสาหกรรมยังคงมีการขยายตัว
แต่ภาวะการแข่งขันก็สูงและการแข่งขันทั้งในประเทศและต่างประเทศยังคงเป็นเรื่องราคาของผลิตภัณฑ์

4.3 การจัดหาผลิตภัณฑ์

4.3.1 ลักษณะการจัดให้ได้มาซึ่งผลิตภัณฑ์

วัตถุดิบหลักที่ใช้ในการผลิตคือเม็ดพลาสติก Polyethylene และ Polypropylene
ในการจัดซื้อวัตถุดิบต้องคำนึงถึงคุณภาพของวัตถุดิบที่ได้มาตรฐานเป็นสำคัญ
และราคาวัตถุดิบก็เป็นปัจจัยสำคัญในการพิจารณาตัดสินใจซื้อ
เนื่องจากราคามีความเคลื่อนไหวตามกลไกของตลาด
บริษัทได้ติดตามราคาทั้งในประเทศและต่างประเทศอย่างต่อเนื่อง
เพื่อให้การสั่งซื้อแต่ละครั้งให้ความมั่นใจได้ว่าสามารถจัดหาวัตถุดิบในราคาที่สมเหตุสมผลกับราคาตลาดในขณะนั้น
ประกอบกับบริษัทได้จัดทำแผนการจัดซื้อให้สอดคล้องกับการหมุนเวียนของวัตถุดิบในคลังสินค้าและให้ทันต่อการใช้งานไม่ให้มีปัญหาเรื่องการขาดแคลนวัตถุดิบ

ในปี 2555 บริษัทได้จัดซื้อวัตถุดิบจากแหล่งภายในประเทศและต่างประเทศ
ในสัดส่วนแหล่งภายในประเทศประมาณ 20% กับต่างประเทศประมาณ 80%
ซึ่งเป็นผู้จัดจำหน่ายในประเทศประมาณ 30 ราย และผู้จัดจำหน่ายในต่างประเทศประมาณ 13 ราย
บริษัทไม่มีการตกลงซื้อวัตถุดิบจากผู้ขายแหล่งใดแหล่งหนึ่งเป็นการเฉพาะ
จึงไม่มีความเสี่ยงในการจัดหาวัตถุดิบในกรณีที่เกิดการขาดแคลนวัตถุดิบ
บริษัทไม่เคยประสบปัญหาขาดแคลนวัตถุดิบในการผลิต นอกจากนี้ยังจัดหาแหล่งวัตถุดิบใหม่เพิ่มขึ้นด้วย
ในการดำเนินการจัดซื้อได้คำนึงถึงความสัมพันธ์ที่ดีต่อคู่ค้าเพื่อการเจริญเติบโตที่ดีไปพร้อมๆกัน

ปัจจุบันบริษัทมีกำลังการผลิตของทุกผลิตภัณฑ์รวมสูงสุดประมาณปีละ 14,400 ตันต่อปี

4.3.2 ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

บริษัทได้รับมาตรฐานเกี่ยวกับการจัดการสิ่งแวดล้อม (ISO14000)
ซึ่งให้ความสำคัญด้านการตรวจสอบป้องกันผลกระทบและการจัดการด้านสิ่งแวดล้อม แบบมีระเบียบ
ให้สอดคล้องกับลักษณะของธุรกิจและกฎหมายที่เกี่ยวข้อง รวมทั้งการกำจัดของเสียหรือเศษซาก
บริษัทได้จัดว่าจ้างผู้ให้บริการที่ได้ปฏิบัติตามกฎหมายที่เกี่ยวข้อง ผลของการปฏิบัติจริงในช่วงหลายปี
ที่ผ่านมาเป็นไปตามที่กฎหมายกำหนด
และบริษัทไม่มีคดีความหรือถูกเรื่องร้องเรียนเกี่ยวกับการทำความผิดที่เกี่ยวข้องกับสิ่งแวดล้อม

4.4 การได้รับการส่งเสริมการลงทุน

ในปี 2554 บริษัทได้รับการส่งเสริมการลงทุนในกลุ่มผลิตผลิตภัณฑ์ที่เป็นมิตรต่อสิ่งแวดล้อม (ประเภท
6.4) เรื่องการผลิตและจัดจำหน่ายสินค้าประเภท ฟิล์มพลาสติก ถุงพลาสติก หลอดพลาสติก เป็นต้น
จากคณะกรรมการส่งเสริมการลงทุน ตามบัตรส่งเสริมเลขที่ 2103(1)/2554
โดยลักษณะสิทธิประโยชน์ที่ได้รับ เป็นไปตามมาตรา 25 ,26 ,28 ,31 (วรรค 2, 3, 4), 34,
35(1), 35(2), 35(3), 36(1), 36(2), 37
โดยอาศัยข้อกำหนดของพระราชบัญญัติคณะกรรมการการส่งเสริมการลงทุน พ.ศ. 2520 ทั้งนี้
ตั้งแต่วันที่ 2 มีนาคม 2553
ซึ่งเป็นวันที่คณะกรรมการอนุมัติให้การส่งเสริมมีกำหนดระยะเวลาไม่เกิน 36 เดือน
นับแต่วันที่ออกบัตรส่งเสริมการลงทุน โดยบริษัทต้องปฏิบัติตามเงื่อนไขและ
ข้อกำหนดที่ระบุไว้ในบัตรส่งเสริมการลงทุนข้างต้น
ทั้งนี้สามารถดูรายละเอียดของสิทธิประโยชน์ของแต่ละมาตราเพิ่มเติมได้ที่ www.boi.go.th